kardosdrur/scandi-wiki huggingface dataset:
Geir Bjørklund

Geir Bjørklund (født 20. april 1969 i Mo i Rana, Norge) er en norsk medicinsk skribent, journalist og redaktør. Han er medlem af World Association of Medical Editors.

Bjørklund er bedst kendt som en aktiv fortaler for biologisk medicin og kviksølv-fri tandpleje. Mange af hans medicinske artikler om sundhedsmæssige konsekvenser af dentalt amalgam har været omtalt i norske aviser. Geir Bjørklund er også kendt som grundlægger og tidligere chefredaktør af tidsskrifterne Tenner & Helse (organ for Forbundet Tenner og Helse), og Nordisk Tidsskrift for Biologisk Medisin (Nordic Journal of Biological Medicine). Han har også haft konsulentopgaver for Statens helsetilsyn (Helsetilsynet) .

Referencer

Eksterne henvisninger 
 Nogle artikler af Geir Bjørklund
 Björklund Nutrition er en online, global nyhedstjeneste. Den indeholder nyheder og ressourcer med fokus på ernæring, miljø-medicin og sundhed. Tjenesten er grundlagt og ledet af Geir Bjørklund.

Journalister fra Norge
Chefredaktører fra Norge
Fløjstrup (Aarhus Kommune)

Fløjstrup er en landsby i Østjylland, beliggende cirka 15 kilometer syd for Aarhus, øst for Beder. Bebyggelsen ligger i Aarhus Kommune og hører til Region Midtjylland.

Fløjstrup består af Neder Fløjstrup og Over Fløjstrup, og husene er spredt langs henholdsvis Elmosevej og Fløjstrupvej. Fløjstrup gennemkøres af mange turister i sommermånederne, da adgangen til sommerhusområderne ved Mariendal Strand og Ajstrup Strand typisk sker gennem området.

Lokaliteter i Aarhus Kommune
İctimai Televiziya və Radio Yayımları Şirkəti

İctimai Televiziya və Radio Yayımları Şirkəti, eller İTV, er en public service tv-station i Aserbajdsjan. Stationen blev medlem af EBU den 5. juli 2007. 

İTV er en af de få stationer EBU som ikke er ejet af staten. den anden Aserbajdsjanske station AzTV, forsøgte før ITV at blive medlem af EBU, men blev ikke medlem pga. af at stationen havde nære bånd til regeringen.

Stationen deltager i Eurovision Song Contest. Aserbajdsjan blev den sidste deltager fra Kaukasus i det europæiske melodi grand prix og deltog første gang i 2008. Som følge af Aserbajdsjans sejr i Eurovision Song Contest 2011, afholdt İTV konkurrencen i  2012.

References

External links
Official website (Azeri)

Tv-kanaler fra Aserbajdsjan
Medievirksomheder i Aserbajdsjan
Etableret i 2005
Medlemmer af European Broadcasting Union
Public service-medier
Phil Dowd

Phil Dowd (født 26. januar 1963) er en engelsk fodbolddommer fra Staffordshire. Han har dømt i den bedste engelske fodbolddrække Premier League siden 2001, men han har aldrig været nomineret til at dømme internationalt under FIFA.

Referencer 

Fodbolddommere fra England
Microsoft Exchange

Microsoft Exchange er et e-mailprogram udviklet af Microsoft.

Kilder 
 Hjemmeside 

E-mailprogrammer
Exchange
Georg Kuphaldt

Georg Friedrich Ferdinand Kuphaldt (født 6. juni 1853 i Plön i Holsten, død 14. april 1938 i Berlin i Tyskland) var en indflydelsesrig tysk landskabsarkitekt, gartner og dendrolog i det Russiske Kejserrige.

I en alder af 27 blev Kuphaldt forfremmet til den måske mest prestigefyldte stilling i hans karriere som direktør for byens haver og parker i Riga. De følgende næsten 35 år var han ansvarlig for etableringen og udviklingen af den nyoprettede administration af byens haver og parker, hvis strukturer er bevarede indtil i dag. I perioden 1880 til 1914 var han også involveret i planlægningen af parker og haver i hele det russiske imperium. Nogle af Kuphaldts mest berømte værker er Vinterpaladsets og Oranienbaums haver i Sankt Petersborg samt lokaliteter i Nisjnij Novgorod, Dagomys i Sotji, Tsarskoje Selo og Kadriorg Slottet i Tallinn.

Kildehenvisninger 

Landskabsarkitekter fra Tyskland
Landskabsarkitekter fra Rusland
Personer fra Plön
Christian Friderich Hermann Peymann

Christian Friderich Hermann Peymann (22. maj 1732 i Rotenburg ved Bremen – 27. april 1817 i Rendsborg) var en dansk officer og vandbygningsingeniør, bror til Ernst Peymann.

Hans forældre var overoppebørselsbetjent Nicolaus Peymann (1695-1747) og Henriette Margaretha Gebhardt (ca. 1699-1779). Peymann udnævntes til værkbas ved den holstenske fortifikationsetat 26. november 1749, erholdt underkonduktørs karakter 1755, blev virkelig underkonduktør 1757 og karakteriseret konduktør 1759. Samme år meddeltes der ham tilladelse til at bivåne den franske armés krigsoperationer i Syvårskrigen. Han gjorde tjeneste som løjtnant ved regimentet Elsass og deltog med dette i kampagnerne 1760-61. I 1762 udnævntes han til virkelig konduktør og senere til karakteriseret ingeniørkaptajn. Ved mobiliseringen samme år af den dansk-norske hær i anledning af stridighederne med Rusland sendtes der et betydeligt korps til Mecklenburg, og ved dette ansattes under feltingeniøren major Johan Ludvig Maximilian Biellart flere unge ingeniørofficerer som «aides», deriblandt Peymann og hans nævnte yngste broder Ernst. Ved Ingeniørkorpsets oprettelse 1763 overgik Peymann til dette korps som overkonduktør og forfremmedes i 1768 til virkelig ingeniørkaptajn. I 1772 fulgte han med den kommanderende general, prins Carl af Hessen, til Norge. Fra 1774 var han beskæftiget ved forundersøgelserne og anlægget af Den slesvig-holstenske Kanal, og han blev senere medlem af den i 1787 oprettede kanalopsynskommission i Rendsborg, hvilken virksomhed han beholdt til sin død. I 1777 erholdt han ingeniørmajors karakter med rang som oberstløjtnant af infanteriet, og 1779 ansattes han som kommanderende ingeniørmajor i Holsten, i hvilken stilling han forfremmedes til virkelig ingeniørmajor 1783, karakteriseret oberst af infanteriet 1785 og karakteriseret generalmajor af infanteriet 1794, fra 1790 at regne. 1801 udnævntes han til Ridder af Dannebrog, og 8. februar 1809 meddeltes der ham afsked af krigstjenesten med generalløjtnants karakter. Han forblev i Rendsborg, hvor broderen Ernst efter sin benådning for den ham i anledning af Københavns kapitulation 1807 overgåede dom tog ophold hos ham. Han døde ugift 27. april 1817, 85 år gammel, og er begravet i Rendsborg.

Kilder 
 V.E. Tychsen, "Christian Friderich Hermann Peymann", i: C.F. Bricka (red.), Dansk Biografisk Lexikon, København: Gyldendal 1887-1905.
 Johan Daniel Timotheus Manthey, Ridderes Levnetsløb, 1809-17, s. 158 f.
 V.E. Tychsen, Fortifikations-Etaterne og Ingenieurkorpset 1684-1893.

Eksterne henvisninger 
 

Generalløjtnanter fra Danmark
Riddere af Dannebrog (1671-1808)
Danskere i 1700-tallet
Danskere i 1800-tallet
Ingeniørofficerer fra Danmark
Personer i Dansk Biografisk Leksikon
Karen Schultz

Karen Schultz (født 4. juli 1959 i Kolding, død 28. juli 2023) var en dansk officer, psykolog, forfatter og debattør.

Hun voksede op i Kolding og fik HF-eksamen fra Kolding Gymnasium. Efter officersuddannelsen gjorde hun indtil 1991 tjeneste ved Danske Livregiment og fortsatte som reserveofficer, sidenhen ved Den Kongelige Livgarde, mens hun studerede psykologi. Hun fik efter sin kandidateksamen egen psykologpraksis og skrev fagbøger i psykologi, bl.a. Eksistens i Arbejdslivet i 2000 samt Organisationspsykologi i 2008.

I 2018 udkom hendes anden skønlitterære roman, Uren.

Hun var oberstløjtnant af reserven, uddannet fra Hærens Officersskole og cand. psych. fra Københavns Universitet 1996. Fra 2017 forfatter.

Webside: www.karen-schultz.dk

Kilder 
 KVINFOs Ekspertdatabase

Faglitterære forfattere fra Danmark
Psykologer fra Danmark
Forlæggere fra Danmark
Personer i Kraks Blå Bog (afdøde)
Personer fra Kolding
Officerer fra Danmark
Dansksprogede forfattere fra Danmark
UEFA Champions League 1999-00

UEFA Champions League 1999-00 var den 45. udgave af det europæiske klubmesterskab i fodbold.

Champions League 1999-2000 blev vundet af Real Madrid CF, som slog Valencia CF 3-0 i finalen, der blev spillet den 24. maj 2000 på Stade de France i Paris. Det var den første finale i turneringens historie med deltagelse af to hold fra samme nation.

Kvalifikation

Første kvalifikationsrunde 

|}

Anden kvalifikationsrunde 

|}

Tredje kvalifikationsrunde 

|}

Gruppespil 1

Gruppe A 

|

|}

Gruppe B

|

|}

Gruppe C

|

|}

Gruppe D

|

|}

Gruppe E

|

|}

Gruppe F

|

|}

Gruppe G

|

|}

Gruppe H

|

|}

Gruppespil 2

Gruppe A

|valign="top"|

|}

Gruppe B

|valign="top"|

|}

Gruppe C

|valign="top"|

|}

Gruppe D

|valign="top"|

|}

Slutspil

Overblik

Kvartfinaler 

|}

Semifinaler 

|}

Finale

Statistik

Topmålscorere 
Topscorerne fra UEFA Champions League 1999–00 (uden kvalifikationsrunderne) er som følger:

Referencer

Eksterne henvisninger 
 UEFA Champions League på UEFA's hjemmeside
Trøstens Bolig

Trøstens Bolig kan henvise til flere forskellige stiftelser i Danmark:

 Winterfeldts Stiftelse i København, oprettet 1805
 Soldins Stiftelse i København, oprettet 1845
 Trøstens Bolig (Aalborg) i Aalborg, oprettet 1852
 Radsted Hospital – bolig for ældre personer der tidligere havde tjent på Krenkerup, nedrevet 1907
Djursholm

Djursholm er en villaby i Stockholms län, 10 km nord for hovedstaden. Djursholm var oprindelig et gods af meget stort omfang, som fra ca år 1500 og 300 år frem tilhørte Banér-slægten. Byen har  indbyggere.

I 17. århundrede opførtes et slot på godset, som dog efterhånden forfaldt. I 1889 dannedes et aktieselskab, der grundlagde Sveriges formodentlig rigeste og fornemste villaby.

Der er i servitutterne fastlagt, at der ikke må indrettes industrielle anlæg i tilknytning til byen.

Djursholm har kapel, folkeskole og privatskole, som er indrettet i det gamle slot. Uden for slottet findes en buste af Viktor Rydberg, som levede sine sidste år i Djursholm.

Der er nærbaneforbindelse til Stockholm.

Personer fra Djursholm 
 Johan Eliasch - svensk erhvervsmand og milliardær (født 1962)

Referencer

Eksterne henvisninger 

Byer i Stockholms län
Herregårde i Sverige
Winterfeldts Stiftelse

Winterfeldts Stiftelse, med 3 bygninger, en i Hindegade 9 (før Hoppenslænge; her begyndte virksomheden) og to i Klerkegade 25 og 29, er stiftet 1805 af admiral Jørgen Balthazar Winterfeldt i det øjemed at give husly til trængende for en tålelig leje samt at understøtte enker og værdige ældre piger med en årlig pension. Fundatsen er af 8. august 1812, da stiftelsen fik navnet Trøstens Bolig (NB: navnet er også brugt om Soldins Stiftelse). Bygningerne (i 4 og 5 stokværk) har 81 boliger til en tålelig leje for familier af håndværker- og arbejderklassen, hvorhos 45 enker og ældre piger nyder legater. Stiftelsen ejer, foruden bygningerne, kapitaler og legater. Bestyrelsen (5 medlemmer) supplerer sig selv.

Kilder 
 V.A. Falbe-Hansen, Harald Westergaard og Harald Weitemeyer, J.P. Trap: Kongeriget Danmark, bd. I. Indledende beskrivelse af Danmark, Kjøbenhavn og Frederiksberg, København: G.E.C. Gad 1906, s. 292. Online

Stiftelser i København
Etableret i 1805
Indre By (København)
Steele

Steel kan henvise til:

 Et efternavn i engelsktalende lande
 Christopher Steele (født 1964) - en britisk tidligere efterretningsofficer
 Richard Steele (1672 - 1729) - en engelsk forfatter
 Tommy Steele (født 1936) - En engelsk sanger, musiker og tidlig rock 'n' roll stjerne

 Steele (North Dakota) - en by i USA
 Steele County (Minnesota) - et county i USA
Ryttere og hold i Giro d'Italia 2011

Liste over ryttere og hold i Giro d'Italia 2011

Noter

Se også 
 Giro d'Italia 2011

2011
Soldins Stiftelse

Soldins Stiftelse (Salomon Soldin og Hustru Hanne Soldins Stiftelse), hjørnet af Skindergade (nr. 34), Fiolstræde (opr. Lille Fiolstræde) og Dyrkøb (nr. 1), er en stiftelse i København oprettet 1845 af Hanne Soldin, f. Ruben (død 1850), enke efter boghandler Salomon Soldin (død 1837), trådt i virksomhed 1854, efter at ejendommen — den af staten 1812-15 på den gamle Metropolitanskoles grund opførte "kgl. bygning" (også kaldet Trøstens Bolig) for mindre formuende familier — var blevet købt for 42.000 Rdl. Denne bygning er tegnet af C.F. Hansen og har været fredet siden 1918.

Fundatsen er af 17. januar 1876 (stadfæstet 9. november). Huset er bestemt til bolig for uformuende og aldrende enker eller ugifte fruentimmer af middel- eller borgerstand mod en ringe leje eller uden betaling. Stiftelsen har 29 friboliger og 11 boliger til billig leje. Den bestyres under Borgerrepræsentationen af en inspektør.

Litteratur 
 V.B. Jablonsky, Salomon Soldin og Hustru Hanne Soldins Stiftelse, København 1904.

Kilder 
 V.A. Falbe-Hansen, Harald Westergaard og Harald Weitemeyer, J.P. Trap: Kongeriget Danmark, bd. I. Indledende beskrivelse af Danmark, Kjøbenhavn og Frederiksberg, København: G.E.C. Gad 1906, s. 299. Online
 Sagsbeskrivelse hos Kulturarvsstyrelsen

Stiftelser i København
Etableret i 1845
Fredede bygninger, konstruktioner og anlæg i Københavns Kommune
Indre By (København)
Slægten Soldin
Forholdet mellem Aserbajdsjan og Armenien i Eurovision Song Contest

Forholdet mellem Aserbajdsjan og Armenien i Eurovision Song Contest har været fjendtligt siden begge lande debuterede i 2006 (Armenien) og 2008 (Aserbajdsjan). Begge lande undlader at stemme på hinanden pga. konflikten i Nagorno-Karabakh, som har været under armensk militærkontrol siden 1993. Landenes forhold i Eurovision kom specielt under mediernes søgelys i 2009, da en masse stemmekontroverser udfoldede sig under finalen. Da Armenien afgav deres stemmer, læste Sirusho op fra et clipboard, hvorpå der var et billede af monumentet We are our mountains, en statue der ligger i Nagorno-Karabakh i Azerbaijan

2006:Aserbajdsjan klager 
I 2006 da Armenien sendte sit første bidrag til Eurovision Song Contest, klagede de aserbajdsjanske medier over at melodigrandprixets officielle hjemmeside viste den armenske deltagers fødested som værende i Nagorno-Karabakh, selvom denne uofficielle republik officielt er en del af Aserbajdsjan. Det resultede i at man fjernede benævnelsen af deltagerens fødested fra hjemmesiden.

2012 
Eurovision Song Contest 2012 blev afholdt i Aserbajdsjan 22. maj, 24. maj 2012, og finale lørdag den 26 maj.

7. marts 2012 meddelte Armenien, at de ikke vil deltage i 2012, selvom de havde tilmeldt sig og fået tildelt en plads i den anden semifinale.

Referencer 

Eurovision Song Contest
Kultur i Aserbajdsjan
Armeniens historie
Kultur i Armenien
Chicago Vandtårn

Chicago Vandtårn er et contributing property i Old Chicago Water Tower District. Tårnet er beliggende nær Loyola University Chicagos campus i midtbyen og tjener som et af Chicago Office of Tourisms officielle besøgscentre. Chicago Vandtårn er det næstældste vandtårn i USA efter Louisville Vandtårn i Louisville, Kentucky.

Tårnet, der er opført i 1869 af arkitekt William W. Boyington af gulnede Joliet-kalksten, er 47 meter højt.

Noter

Eksterne henvisninger 

 Chicago Avenue Water Tower på nps.gov

Vandtårne i USA
Vandtårn
National Register of Historic Places
Etableret i 1869
Loyola University Chicago

Loyola University Chicago er et privat romersk-katolsk universitet i Chicago, grundlagt i 1870 som Saint Ignatius College. Det drives af jesuitterne. Det blev grundlagt af den romersk-katolske kirke og er opkaldt efter jesuitterordenens stifter St. Ignatius af Loyola. 

Loyola er medlem af Association of Jesuit Colleges and Universities. 

I 2006 var der 15.194 studerende og 1.143 videnskabelige ansatte ved Loyola i Chicago, og skolepengene samme år var US$ 27.966. Loyola er det største af jesuitterordenens universiteter i USA.

Eksterne henvisninger 

 

Bygninger, konstruktioner og anlæg i Chicago
Universiteter i Illinois
Etableret i 1870
Jesuiterordenen
William W. Boyington

William W. Boyington (1818–1898) var en arkitekt, som designede flere betydningsfulde bygninger i og omkring Chicago, Illinois. W.W. Boyington, der stammede fra Massachusetts, studerede ingeniørvidenskab og arkitektur i staten New York. Efter sin uddannelse arbejdede han der og tjente ved New York State Legislature før han bestemte sig for at slå sig ned og arbejde i den fremkommende metropol Chicago i 1853. Mange af hans bygninger blev konstrueret før Den store brand i Chicago i 1871; dog overlevede hans Chicago Vandtårn pumpestation. 

Boyington er begravet på Rosehill Cemetery, hvilken han har designet indgangspartiet til.

Arkitekter fra USA
Bengt Nordenberg

Bengt Nordenberg (født 22. april 1822 i Jämshög i Blekinge, død 18. december 1902 i Düsseldorf) var en svensk maler, farbror til Henrik Nordenberg tilknyttet Düsseldorfskolen og mest kendt for sine folkloristiske billeder med motiver fra Dalarne, Blekinge og Skåne. Nordenberg har tillige skildret de højere klassers liv og malet altertavler. Hans kunst er bl.a. udstillet på Nationalmuseet og Göteborgs kunstmuseum.
Bengt Nordenberg er farbror til kunstneren Henrik Nordenberg (1857–1928)

Biografi 
Nordenberg voksede op i fattigdom og levede som vogterdreng, inden han blev lærling hos en maler i Sölvesborg. Herefter ernærede han sig som omvandrende landsbymaler, indtil han i 1843 kom til Stockholm, hvor malerhåndteringen vedligeholdes og lærtes fagmæssig, samtidig med, at han fik uddannelse på kunstakademiet. Allerede hans lille Dampskibsscene (1847) viste hans talent. I 1851 rejste han til Düsseldorf, hvor han studerede i Theodor Hildebrandts atelier, men fik sin væsentligste inspiration fra Adolph Tidemand, med hvem han også foretog studierejser. Tidemand havde afgørende indflydelse på hans teknik og motivvalg. Nordenberg var i en årrække en af Tidemands medhjælpere ved udarbejdelsen af dennes altertavler. I 1856 fik Nordenberg et rejsestipendium af den svenske stat og efter halvandet år i Paris, hvor han studerede hos Thomas Couture, ankom Nordenberg i efteråret 1858 til Rom. Han vendte dog snart tilbage til Düsseldorf, hvor han bosatte sig resten af livet. Størstedelen af hans arbejder findes derfor i Tyskland. mange af dem skildrer svensk almueliv i Skåne, Blekinge og Dalarne i højst idyllisk atmosfære med fin kunstnerisk iagttagelse.

Værker 
Hans bedste værk anses for at være Tiendemøde i Skåne (1865), der ligesom Bryllup i Vårend (1873) m.fl. ejes af Stokholms Nationalmuseum. Andre kendte arbejder:

 Laserne forstyrrer Gildet (1866),
 Brøndgæsterne«, Ved Orgelet m.fl. i Gøteborg
 Altergang i en svensk kirke (1856).

Galleri

Kilder 

 

Malere fra Sverige
Medlemmer af Kungliga Akademien för de fria konsterna
Personer fra Blekinge
Salmonsens
Linn Jørum Sulland

Linn Jørum Sulland (født 15. juli 1984) er en norsk håndboldspiller, der spiller for Vipers Kristiansand. Hun har været tilknyttet det norske landshold, hvor hun var hjemmeværende reserve, da Norge blev olympiske mestre ved OL i 2008. Hun blev udtaget før semifinalen ved EM i 2010 som erstatning for Stine Bredal Oftedal. Pr. 20. december 2015 har hun scoret 546 mål i spillet 183. landskampe.

Noter

Eksterne henvisninger 

Håndboldspillere fra Norge
Håndboldspillere fra Larvik HK
Håndboldspillere ved sommer-OL 2012
Håndboldspillere fra Győri Audi ETO KC
Håndboldspillere fra Stabæk Håndball
Håndboldspillere fra Vipers Kristiansand
Deltagere for Norge ved sommer-OL 2012
Olympiske mestre fra Norge
Frants Bernstorff-Gyldensteen

Frants Erich lensgreve Bernstorff-Gyldensteen (født 24. juli 1954 i Odense) er godsejer til Gyldensteen, hofjægermester, kammerherre, tidligere kommunalpolitiker og borgmester i Bogense Kommune fra 1990-1998, samt nuværende rigsretsmedlem for Det Konservative Folkeparti. Fra 2007 til 2019 var han tillige formand for Det danske Hedeselskab.

Han er søn af Carl-Johan Friedrich-Franz Hugo Bernstorff-Gyldensteen og Bente Schou Lassen, og gift med Victoria Bernstorff-Gyldensteen.

Godsejere fra Danmark
Lensgrever fra Danmark
Personer fra Odense
Frants
Borgmestre fra Det Konservative Folkeparti
Foreningsformænd fra Danmark
Kammerherrer fra Danmark
Hofjægermestre fra Danmark
Personer i Kraks Blå Bog
Medlemmer af Rigsretten
Haandværkerstiftelsen

Haandværkerstiftelsen (egl. Stiftelsen for gamle Haandværksmestre og deres Enker i trange Kaar) er en stiftelse på Blegdamsvej 74 i København, oprettet 28. januar 1835 ved indskud fra de københavnske lav og ved gaver og legater til fribolig for gamle, værdige og trængende håndværksmestre, der er eller har været borgere i København, samt enker efter sådanne.

Stiftelsen åbnedes 1. august 1837 i dens fhv., senere solgte bygning på hjørnet af Vester Voldgade og Ny Kongensgade. Den nuværende bygning, taget i brug december 1902, er opfør af granit og røde mursten i nationalromantisk stil ved arkitekt Emil Jørgensen og består af 4 fløje i kælder og 5 stokværk og har 100 lejligheder, hvoraf 64 friboliger (se Architekten, 1902). Grunden kostede 117.000 kr.

Stiftelsen bestyres af 9 håndværksmestre, som vælges af generalforsamlingen, der består af lavenes oldermænd, en bogtrykker og en skibsbygmester.

Kilder 
 V.A. Falbe-Hansen, Harald Westergaard og Harald Weitemeyer, J.P. Trap: Kongeriget Danmark, bd. I. Indledende beskrivelse af Danmark, Kjøbenhavn og Frederiksberg, København: G.E.C. Gad 1906, s. 299. Online

Stiftelser i København
Østerbro
Etableret i 1835
Kraghave

Kraghave (ses også stavet Kragehave) kan henvise til flere stednavne i Danmark:
 Kraghave (Høje-Taastrup) – en tidligere landsby sammenvokset med Høje-Taastrup ved København.
 Kraghave (Tingsted Sogn) – en bebyggelse og et ejerlav i Tingsted Sogn, ved Nykøbing Falster.
Converting Vegetarians

Converting Vegeatarians er Infected Mushrooms fjerde album, fra 2003. Det er et dobbelt album.

Trackliste

CD 1: Trance side 
. "Albibeno"
. "Hush Mail"
. "Apogiffa Night"
. "Song Pong"
. "Chaplin"
. "Echonomix"
. "Scorpion Frog"
. "Deeply Disturbed"
. "Semi Nice"
. "Yanko Pitch"

CD 2: The other side 
. "Converting Vegetarians"
. "Elation Station"
. "Drop Out"
. "Avratz"
. "Blink"
. "Shakawkaw"
. "Pletztura"
. "I Wish"
. "Ballerium"
. "Selec'ta"
. "Illuminaughty"
. "Jeenge"
. "Elevation"

Eksterne henvisninger 

Album fra 2003
Infected Mushroom-album
IM the Supervisor

IM The Supervisor er Infected Mushrooms femte album, fra 2004. Albummet indeholder hitsinglen "Cities of the Future".

Trackliste 
 "IM The Supervisor"
 "Ratio Shmatio"
 "Muse Breaks RMX"
 "Meduzz"
 "Cities Of The Future"
 "Horus The Chorus"
 "Frog Machine"
 "Noon"
 "Bombat"
 "Stretched"

Eksterne henvisninger 

Album fra 2004
Infected Mushroom-album
Saltsjöbaden

Saltsjöbaden er et byområde på 539 kvadratkilometer med 8.937 indbyggere (per 2005) i Nacka kommun, Stockholms län i Sverige. Byen er kendt for Saltsjöbadsaftalen, som blev indgået den 20. december 1938 mellem det svenske LO og den svenske arbejdsgiverforening og som bl.a. regulerer forholdet de to imellem når det kommer til konflikter på arbejdsmarkedet.

Saltsjöbaden omfatter Neglingeön, en halvø på cirka 75 hektar som ligger mellem Baggensfjärden och Neglingeviken og er forenet med fastlandet gennem et næs ved Rösunda. Dertil kommer området vest for Neglingeviken til Lännerstasundet og Baggensstäket i nord og til Erstaviken i syd, med Igelboda, Ljuskärrsberget, Neglinge, Tattby och Solsidan.

Kildehenvisninger

Eksterne henvisninger 

Byer i Stockholms län
Vicious Delicious

Vicious Delicious er Infected Mushrooms sjette album, fra 2007.

Trackliste 
. "Becoming Insane"
. "Artillery"
. "Vicious Delicious"
. "Heavyweight"
. "Suliman"
. "Forgive Me"
. "Special Place"
. "In Front Of Me"
. "Eat It Raw"
. "Change The Formality"
. "Before"

Eksterne henvisninger 

Album fra 2007
Infected Mushroom-album
Kenneth Jensen (håndboldtræner)

Kenneth Jensen er en dansk håndboldtræner, der var cheftræner i FC Midtjylland Håndbold i perioden fra Ole Damgaard, under hvem han var assistenttræner, blev fyret i 2007 og indtil han selv blev fyret i juni 2011. Han havde ellers kontrakt med klubben frem til 1. juli 2012.

Eksterne henvisninger 
 Trænere og ledere i FCM Håndbold

Noter 

Håndboldtrænere fra Danmark
Legend of the Black Shawarma

Legend of the black Shawarma er Infected Mushrooms syvende album, fra 2009.

Trackliste 
. "Poquito Mas" (Spansk for lidt mere)
. "Saeed" (Arabisk for glad)
. "End of the Road"
. "Smashing the Opponent" (Feat. Jonathan Davis)
. "Can't Stop"
. "Herbert the Pervert" 
. "Killing Time" (Feat. Perry Farrell)
. "Project 100"
. "Franks"
. "Slowly"
. "The Legend of the Black Shawarma"
. "Riders on the Storm" (Remix af sangen af The Doors)

Eksterne henvisninger 

Album fra 2009
Infected Mushroom-album